CELEX: 62011CN0351
Language: da
Date: 2011-07-04 00:00:00
Title: Sag C-351/11: Anmodning om præjudiciel afgørelse indgivet af Rechtbank van eerste aanleg te Antwerpen (Belgien) den 4. juli 2011 — KGH Belgium NV mod Belgische Staat

24.9.2011   
            
            
               DA
            
            
               Den Europæiske Unions Tidende
            
            
               C 282/6
            
         Anmodning om præjudiciel afgørelse indgivet af Rechtbank van eerste aanleg te Antwerpen (Belgien) den 4. juli 2011 — KGH Belgium NV mod Belgische Staat
   (Sag C-351/11)
   2011/C 282/12
   Processprog: nederlandsk
   
      Den forelæggende ret
   
   Rechtbank van eerste aanleg te Antwerpen
   
      Parter i hovedsagen
   
   
      Sagsøger: KGH Belgium NV
   
      Sagsøgt: Belgische Staat
   
      Præjudicielle spørgsmål
   
   
               1)
            
            
               Skal artikel 217, stk. 2, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) fortolkes således, at medlemsstaterne ved fastlæggelsen af bestemmelser om bogføring af afgiftsbeløbene kan indskrænke sig til at gennemføre nationale retsforskrifter, hvorefter det blot bestemmes, at
               
                           —
                        
                        
                           der ved »bogføring« i henhold til disse nationale retsforskrifter skal forstås »indskrivning af det til en toldskyld svarende afgiftsbeløb i regnskabsregistrene eller på anden måde« — i det foreliggende tilfælde den almindelige told- og afgiftslovs artikel 1, nr. 6, samordnet ved kongelig anordning af 18. juli 1977 (Belgisch Staatsblad af 21.9.1977, s. 11425) og stadfæstet ved lov af 6. juli 1978 om told og afgifter (Belgisch Staatsblad af 12.8.1978, s. 9013), og den 1. januar 1994 erstattet ved artikel 1, nr. 4, i lov om ændring af den almindelige told- og afgiftslov (Belgisch Staatsblad af 30.12.1993, s. 29013),
                        
                     og
               
                           —
                        
                        
                           bestemmelserne om bogføring af afgifter, der udgør en toldskyld, og om vilkårene for betaling heraf, er fastsat i De Europæiske Fællesskabers forordninger — i det foreliggende tilfælde den almindelige told- og afgiftslovs artikel 3, samordnet ved kongelig anordning af 18. juli 1977 (Belgisch Staatsblad af 21.9.1977, s. 11425) og stadfæstet ved lov af 6. juli 1978 om told og afgifter (Belgisch Staatsblad af 12.8.1978, s. 9013), og den 1. januar 1990 ændret ved artikel 72 i lov af 22. december 1989 om fastlæggelse af skatteretlige bestemmelser (Belgisch Staatsblad af 29.12.1989, s. 21141),
                        
                     eller skal medlemsstaterne ved gennemførelsen af toldkodeksens artikel 217, stk. 2, i deres nationale lovgivning fastsætte på hvilken måde, bogføringen i henhold til toldkodeksens artikel 217, stk. 1, i praksis skal foretages, således at skyldneren kan kontrollere, om toldmyndighederne rent faktisk har foretaget bogføringen?
            
         
               2)
            
            
               Skal toldkodeksens artikel 217, stk. 2, fortolkes således, at toldmyndighederne, når de nationale retsforskrifter blot foreskriver, at
               
                           —
                        
                        
                           der ved »bogføring« i henhold til disse nationale retsforskrifter skal forstås »indskrivning af det til en toldskyld svarende afgiftsbeløb i regnskabsregistrene eller på anden måde« — i det foreliggende tilfælde den almindelige told- og afgiftslovs artikel 1, nr. 6, samordnet ved kongelig anordning af 18. juli 1977 (Belgisch Staatsblad af 21.9.1977, s. 11425) og stadfæstet ved lov af 6. juli 1978 om told og afgifter (Belgisch Staatsblad af 12.8.1978, s. 9013), og den 1. januar 1994 erstattet ved artikel 1, nr. 4, i lov om ændring af den almindelige told- og afgiftslov (Belgisch Staatsblad af 30.12.1993, s. 29013),
                        
                     og
               
                           —
                        
                        
                           bestemmelserne om bogføring af afgifter, der udgør en toldskyld, og om vilkårene for betaling heraf, er fastsat i De Europæiske Fællesskabers forordninger — i det foreliggende tilfælde den almindelige told- og afgiftslovs artikel 3, samordnet ved kongelig anordning af 18. juli 1977 (Belgisch Staatsblad af 21.9.1977, s. 11425) og stadfæstet ved lov af 6. juli 1978 om told og afgifter (Belgisch Staatsblad af 12.8.1978, s. 9013), og den 1. januar 1990 ændret ved artikel 72 i Lov af 22. december 1989 om fastlæggelse af skatteretlige bestemmelser (Belgisch Staatsblad af 29.12.1989, s. 21141),
                        
                     kan gøre gældende, at en af dem foretaget optegnelse af afgiftsbeløbet på en formular 1552 B eller i en PLDA-database (1) over skyldige beløb såvel som enhver af dem på anden måde foretaget indskrivning eller optegning af afgiftsbeløbet har gyldighed som bogføring som omhandlet i toldkodeksens artikel 217, stk. 1?
            
         
               3)
            
            
               Skal toldkodeksens artikel 217 — i tilfælde af, at en af toldmyndighederne foretaget optegnelse af afgiftsbeløbet på en formular 1552 B kan være gyldig bogføring som omhandlet i toldkodeksens artikel 217, stk. 1 — fortolkes således, at det kun er optegnelsen af det nøjagtige afgiftsbeløb, der fremtræder som toldskyld på formular 1552 B, der har gyldighed som bogføring som omhandlet i toldkodeksens artikel 217, stk. 1?
            
         
      (1)  »Paperless Douane en Accijnzen« [en papirløs database over told- og afgiftsskyld].